**Alapszakok (BA): Menedzsment, Kereskedelem, turizmus és szolgáltatás gazdaságtan és Bank pénzügy**

**Tanszéki Tanács előterjesztése az államvizsga megszervezésére és lebonyolítására az alapszakokon a 2019-2020-as tanévben**

Az alapszakos végzős hallgatók államvizsgája az Oktatási Minisztérium 6125/2016-os Rendeletének 13. és 18. pontja alapján két részből áll:

P1. Alapvető gazdasági és szakmai ismeretek elsajátításának értékelése (írásbeli vizsga)

P2. Az államvizsga dolgozat értékelése, bemutatása és megvédése

**P1. Az alapvető gazdasági és szakmai ismeretek elsajátításának értékelése az alábbi tantárgyak alapján történik:**

**Kereskedelem, turizmus és szolgáltatás gazdaságtan** szakon

1. Marketing
2. Fogyasztói magatartás
3. Turizmus gazdasági műveletek technikái
4. Szálloda és vendéglő gazdálkodás

**Bank és pénzügy** szakon

1. Közpénzügyek
2. Vállalati pénzügyek
3. Hitelintézetek műveletei
4. Pénzügyi piacok

**Menedzsment** szakon

1. Menedzsment
2. Termelésmenedzsment
3. Stratégia menedzsment
4. Humánerőforrás menedzsment

Azalapvető gazdasági és szakmai ismeretek elsajátításának értékelése a Moodle rendszerben történik, időkorlátos teszttel, amely 50 kérdést fog tartalmazni. A javítókulcs pontosan jelöli a javítási kritériumokat, és minden esetben biztosítja az objektivitást.

**P2. Államvizsga dolgozat bemutatását és megvédését** az államvizsga bizottság minden egyes tagja 1és 10 közötti egész számokkal értékeli és ezek számtani átlagából két tizedes pontossággal kerekítés nélkül számítják ki a szakdolgozat érdemjegyet.

Az államvizsga dolgozat bemutatása és megvédése a Google Meet platform segítségével történik. A védésről felvétel készül. A védés alatt a bizottság mellett még legkevesebb két hallgató csatlakozik a videó-konferenciához.

Az államvizsga jegy kiszámolása a két vizsgapróba (P1és P2) számtani átlagaként történik, két tízedes pontossággal, kerekítés nélkül. Az államvizsga teljesítésének feltétele a 6,00-os osztályzat elérése, és a mindenik vizsgarészben legalább az 5,00-ös osztályzat teljesítése.

Az államvizsgára jelentkező teljes mértékben felel a szakirodalom helyes használatáért, pontos megjelöléséért. Plágium (hivatkozás nélkül felhasznált szöveg) felmerülése esetén az államvizsgára jelentkező végzős hallgatót kizárással szankcionáljuk. A plágium ellenőrző szoftver által végzett jelentést a hallgató csatolja a leadandó dolgozatához, amelyet a témavezető tanár kézjegyével ellát. A hasonlósági index („similarity index”) nem haladhatja meg a 20%-t.

.

Nagyvárad, 2020. április 22.

dr. Veres Edit

 tanszékvezető